钦定古今图书集成/明伦汇编/官常典/第526卷 > 忒木台儿
## 钦定古今图书集成/明伦汇编/官常典/第526卷 > 忒木台儿

按《元史唵木海传》：“唵木海子忒木台儿，以从战功授
金符，袭炮手总管。至元十年，修立正阳东西二城，置
炮二百馀座，与宋人战，却之。十三年，从丞相伯颜伐
宋，驻军临安之皋亭山，同忙古歹等八人率甲三百
入宋宫，取传国宝。宋太后请解兵延见内殿，期明日
奉宝乞降。至期，果遣贾馀庆等奉宝至军前，以功授”
行省断事官，复令其子忽都荅儿袭炮手总管。十四
年，进昭勇大将军、炮手万户，佩元降虎符，镇平江之
常熟。有叛民拥众自号“太尉”者，行省会诸军讨之，与
忽都荅儿父子自为一军，奋戈陷阵，斩贼酋戴太尉，
擒朱太尉，帝嘉其功。十五年，兼平江路达鲁花赤，寻
迁徽州、湖州，卒。忽都荅儿后陞炮手万户，改授达鲁
花赤。卒。